Selskapet ble i 1953 kjøpt av Gaston De Belder, som utvidet virksomheten med en restaurant og overlot det til sønnene Armand og Guido i 1982. I 1998 ble det installert et bryggerianlegg, og fra året etter brygget man sin egen lambic, som så ble blandet med eldre lambic fra andre. Siden har man utviklet flere produkttyper. I 2002 skjedde en oppdeling der Guido tok seg av kafé-/restaurantdrift, mens Armand tok seg av bryggerivirksomheten.